cyanic-selkie/wikianc huggingface dataset:
பால்கர் தாலுகா
பால்கர் தாலுகா (Palghar taluka),இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும். 2011 இந்திய மக்கள் தொகை கணக்கெடுப்பின் படி, இத்தாலுகா பால்கர் நகராட்சி மன்றம்,  11 கணக்கெடுப்பில் உள்ள ஊர்களும் மற்றும்  50 வருவாய் கிராமங்களும் கொண்டது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, பால்கர் தாலுகாவின் மொத்த மக்கள் தொகை 5,50,166  ஆகும். மக்கள் தொகையில் ஆண்கள் 288,514 are  மற்றும்  பெண்கள் 261,652 ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 69554 -13% ஆகும். சராசரி எழுத்தறிவு 80.69%  ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 16,999   மற்றும்  168,152  ஆகவுள்ளனர். 1041.85 சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 528  பேர் வீதம் வாழ்கின்றனர். 40.97% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 90.62%, இசுலாமியர்கள் 6.05%, பௌத்தர்கள் 1.31%, சமணர்கள் 0.8%, கிறித்துவர்கள் 0.5% மற்றும் பிறர் 0.73%  ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
மேற்கோள்கள்
பகுப்பு:பால்கர் மாவட்டம் பகுப்பு:பால்கர் மாவட்டத்தின் வட்டங்கள்
பிரன்சு கார்ல் ஆச்சார்டு
பிரன்சு கார்ல் ஆச்சார்டு (Franz Karl Achard) (28 ஏப்ரல் 1753 - 20 ஏப்ரல் 1821) ஒரு செருமானிய ( பிரஷ்யன் ) வேதியியலாளர், புவியியலாளர், இயற்பியலாளர் மற்றும் உயிரியலாளர் ஆவார். அவரது முக்கிய கண்டுபிடிப்பு சர்க்கரைவள்ளிக் கிழங்கிலிருந்து சர்க்கரையை உற்பத்தி செய்வதற்கான எளிய தொழில்துறை செயல்முறையை கண்டுபிடித்ததாகும்.
வாழ்க்கையும் பணியும்
ஆச்சார்டு ஹியூக்னாட் அகதிகள் வழிவந்த போதகர் மேக்ஸ் குயில்லாமே ஆச்சார்டு மற்றும் மார்கரெட் எலிசபெத் ஆகியோரின் மகனாக பெர்லினில் பிறந்தார். அவர் பெர்லினில் இயற்பியல் மற்றும் வேதியியல் பயின்றார். அவர் தனது மாற்றாந்தாய் மூலம் சர்க்கரை சுத்திகரிப்பு செய்வதில் ஆர்வம் காட்டினார். 20 வயதில், ஆச்சார்ட் "இயற்கை அறிவியல் நண்பர்களின் வட்டத்தில்" நுழைந்து, ராயல் அகாடமி ஆஃப் சயின்ஸில் இயற்பியல் வகுப்புகளின் இயக்குநராக இருந்த ஆண்ட்ரியாஸ் சிகிஸ்மண்ட் மார்கிராப்பை சந்தித்தார். ஆச்சார்டு வானிலையியல், ஆவியாதலின் விளைவாக ஏற்படும் குளிர்ச்சி, மின்சாரம், தந்தி, ஈர்ப்பு விசை, மின்னலை ஈர்த்துக் கொள்ளும் அமைப்புகள் உட்பட பல பாடங்களைப் படித்து ஜெர்மன் மற்றும் பிரெஞ்சு மொழிகளில் வெளியிட்டார்.
ஆச்சார்டு பிரஸ்ஸியாவின் இரண்டாம் பிரடெரிக் மன்னருக்கு மிகவும் பிடித்தமானவராய் இருந்தார். மேலும், வாரத்திற்கு இரண்டு முறை தனது ஆராய்ச்சியை மன்னரிடம் நேரடியாக அறிவித்தார். மனநலத் திறன்களில் மின்சாரத்தின் செல்வாக்கு குறித்த ஒரு ஆய்வு பற்றி, ஃபிரடெரிக் II கூறியதாகக் கூறப்படுகிறது: எனது பிரஷ்ய மாநிலங்களில் மந்த புத்தியுள்ளோருக்கு மின்சாரத்தைப் பயன்படுத்தி மேம்படுத்துவதற்கான காரணத்தை வழங்க முடிந்தால், அவர்  தனது சொந்த எடையை விடக் கூடுதலான தங்கத்திற்கீடான மதிப்புடையவர்  என்று கூறியதாகத் தெரிகிறது.
மேற்கோள்கள்
பகுப்பு:செருமானிய வேதியியலாளர்கள் பகுப்பு:1821 இறப்புகள் பகுப்பு:1753 பிறப்புகள்
சார்லசு ரோஷர்
சார்லசு ரோஷர் (Charles G. Rosher (நவம்பர் 17, 1885 – சனவரி 15, 1974) என்பவர் இரு தடவைகள் அகாதமி விருது பெற்ற ஒளிப்பதிவாளர். ஒளிப்பதிவிற்கான அகடமி விருதைப் பெற்ற முதல் ஒளிப்பதிவாளர் இவர். ஊமைப்படக் காலம் முதல் 1950கள் வரை பணியாற்றியுள்ளார். இவர் இலண்டனில் பிறந்தவர், பின்னர் அமெரிக்காவில் குடியேறினார். இவர் சன்ரைஸ்: ஏ சோங் ஃபோர் டூ ஹியூமன்ஸ் ஆகிய இரு திரைப்படங்களுங்காக சிறந்த ஒளிப்பதிவாளருக்கான அகாதமி விருது பெற்றுள்ளார். இவர் புகைப்படக்கலை தொடர்பான படிப்பை முடித்ததும் செய்திப்படம் எடுக்கும் பிரிவில் பணிபுரிந்தார். 1920களில் ஹாலிவுட்டில் மிகச் சிறந்த ஒளிப்பதிவாளராகத் திகழ்ந்தார். 1927 ஆம் ஆண்டு வெளியான சன்ரைஸ் திரைப்படம் திரைப்படத்துறையின் ஒளிப்பதிவில் முக்கிய மைல்கல் ஆகும். இவர் பல இடங்களில் பணிபுரிந்திருந்தாலும் கடைசி 12 வருடங்கள் மெட்ரோ-கோல்ட்வின்மேயர் நிறுவனத்தில் பணியாற்றினார். லிஸ்பன் நகரில் ஒரு விபத்தில் இவர் மரணமடைந்தார்.
மேற்குறிப்புகள்
பகுப்பு:1885 பிறப்புகள் பகுப்பு:1974 இறப்புகள் பகுப்பு:திரைப்பட ஒளிப்பதிவாளர்கள்
பக்கவாத்தியம்
ஒரு இசை நிகழ்ச்சியில் பாடலுக்கு அல்லது முக்கிய இசைக்கருவிக்கு உறுதுணையாக இருந்து வாசிக்கக்கூடிய இசைக்கருவிகள், பக்கவாத்தியம் என்றழைக்கப்படும்.
வாய்ப்பாட்டு இசை நிகழ்ச்சிகளில் பக்கவாத்தியம்
பாடலுக்கு பக்கவாத்தியமாக மிருதங்கம், வயலின், கஞ்சிரா, கடம், மோர்சிங் போன்றவை வாசிக்கப்படுகின்றன. கீழ்காணும் இணைவுப் பொருத்தத்தில் பாடகருக்கு உறுதுணையாக பக்கவாத்தியங்கள் அமையலாம்.
வாத்தியத் தனி இசை நிகழ்ச்சிகளில் பக்கவாத்தியம்
வாத்தியத் தனி இசைக்கு, வாசிக்கப்படும் முக்கிய இசைக்கருவியைப் பொருத்து பக்கவாத்தியங்கள் தெரிவு செய்யப்படும். கீழ்காணும் இணைவுப் பொருத்தத்தில் முக்கிய இசைக்கருவிக்கு உறுதுணையாக பக்கவாத்தியங்கள் அமையலாம்.
மேற்கோள்கள்
பகுப்பு:இசை பகுப்பு:கருநாடக இசை
கெண்டிகானஅள்ளி ஊராட்சி
கெண்டிகானஅள்ளி ஊராட்சி (Kendikanahalli Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோப்பா அமெரிக்கா நூறாண்டுகள் போட்டி
கோப்பா அமெரிக்கா நூறாண்டுகள் (Copa América Centenario, Centennial Copa America. அமெரிக்கா நூறாண்டுகள் கோப்பை) 2016ஆம் ஆண்டு ஐக்கிய அமெரிக்காவில் நடைபெற்ற ஆண்கள் சங்கக் கால்பந்து போட்டியாகும். இது தென்னமெரிக்க கால்பந்துக் கூட்டமைப்பு மற்றும் கோப்பா அமெரிக்கா நிறுவப்பட்டு நூறாண்டுகள் நிறைவுற்றதை போற்றும் வகையில் நடத்தப்பெற்ற விழாப் போட்டியாகும். தென் அமெரிக்காவிற்கு வெளியே நடத்தப்பட்ட முதல் கோப்பா அமெரிக்கா போட்டியாகவும் இது விளங்கியது.
1916இல் நிறுவப்பட்ட கோப்பா அமெரிக்காவின் 45ஆம் பதிப்பாக இது உள்ளது. வழக்கமான நான்காண்டு சுழற்சிக்கு மாறாக தென்னமெரிக்க கால்பந்துக் கூட்டமைப்புக்கும் வட, மத்திய அமெரிக்க மற்றும் கரீபியன் கால்பந்துக் கூட்டமைப்புக்கும் இடையேயான ஓர் உடன்பாட்டின்படி இது நடைபெற்றது; வழக்கமான 12 அணிகளுக்கு மாறாக விரிவுபடுத்தப்பட்ட 16 அணிகள் கலந்து கொண்டன; தென்னமெரிக்கக் கூட்டமைப்பின் அனைத்து அணிகளும் (10) வட, மத்திய அமெரிக்க மற்றும் கரீபியன் கூட்டமைப்பிலிருந்து ஆறு அணிகளும் பங்கேற்றன. இந்தப் போட்டியில் வெற்றிபெற்ற அணி 2017 பிபா கூட்டமைப்புக்களின் கோப்பைப் போட்டிக்கு தகுதி பெறாது; அதற்கு 2015ஆம் ஆண்டு கோப்பா அமெரிக்கா கோப்பையை வென்ற சிலி ஏற்கெனவே தகுதி பெற்றுள்ளது.
இத்தொடரின் இறுதிப் போட்டியில் சிலியும் அர்கெந்தீனாவும் விளையாடின. இறுதிப் போட்டியில் சிலி வெற்றிபெற்று உருகுவை, அர்கெந்தீனா, பிரேசில் ஆகிய நாடுகளுக்கு அடுத்ததாக அடுத்தடுத்து இரண்டு கோப்பா அமெரிக்காவை வென்ற நான்காவது அணியாக வந்தது.
பங்கேற்கும் அணிகள்
தென்னமெரிக்க கால்பந்துக் கூட்டமைப்பிலுள்ள பத்து அணிகளும் வட, மத்திய அமெரிக்க மற்றும் கரீபியன் கால்பந்துக் கூட்டமைப்பிலிருந்து ஆறு அணிகளும் போட்டியில் விளையாடும் என போட்டியை ஒருங்கிணைத்த இரு கூட்டமைப்புகளும் அறிவித்தன. ஐக்கிய அமெரிக்காவும் மெக்சிக்கோவும் தானியக்கமாக தகுதி பெறும். மற்ற நான்கு இடங்களுக்கு 2014இல் மத்திய அமெரிக்கப் போட்டியில் வென்ற கோஸ்டா ரிக்கா, கரீபியன் மண்டலப் போட்டியின் வாகையாளர் ஜமைக்கா,  2015 தங்கக் கோப்பையில் முதல் நான்கு இடம் பெற்றவர்களிடையே நடந்த தகுதிப் போட்டிகளில் வென்ற ஐய்த்தி, பனாமா நாடுகள் தேர்வாயின.
வெளி இணைப்புகள்
பகுப்பு:கோப்பா அமெரிக்கா பகுப்பு:2016 இல் விளையாட்டுகள் பகுப்பு:ஐக்கிய அமெரிக்காவில் விளையாட்டு
செங்கண்மாத்து வேள் நன்னன் சேய் நன்னன்
செங்கண்மாத்து வேள் நன்னன் சேய் நன்னன் சங்ககால மன்னர்களில் ஒருவன். நன்னன் என்னும் பெயர் கொண்ட மன்னர்கள் பலர் பல்வேறு இடங்களில் இருந்துகொண்டு, பல்வேறு காவல்மர அடையாளங்களைக் கொண்டு பல்வேறு காலங்களில் தமிழ்நாட்டில் ஆட்சிபுரிந்து வந்தனர். அவர்களில் இந்த சேய் நன்னன் ஒருவன்.
செங்கண்மா
செங்கண்மா என்பது ஓர் ஊர். இங்கிருந்த வள்ளல் செங்கண்மாத்து வேள் நன்னன் சேய் நன்னன். இவன் மலைபடுகடாம் என்னும் நூலில் புலவர் இரணியமுட்டத்துப் பெருங்குன்றூர்ப் பெருங்கௌசிகன் என்பவரால் பாராட்டப் பட்டவன்.
மேற்கோள்கள்
பகுப்பு:சங்ககால வேளிர் அரசர்கள்
பாதுகாப்பு
பாதுகாப்பு (Defense) என்பது பொதுவாக ஒரு முன் எச்சரிக்கை நடவடிக்கையாகும். நமது வாழ்க்கையின் அனைத்து செயல்பாடுகளுக்கும் பாதுகாப்பு என்பது பெரிதும் அவசியமாகக் கருதப்படுகிறது. நாம் நமது செயற்பாட்டிலோ அல்லது வேறு செயல்பாட்டிலோ பாதுகாப்பு செயல்முறைகளை பின்பற்றாவிடின் பின் விளைவுகளை தரக்கூடும். அவை உயிர்ச்சேதம், அங்க இழப்பு, இயற்கை அழிவு, பொருளாதாரச் சேதம், போன்ற பல அழிவுகளை உருவாக்கலாம். இது போன்ற அழிவுகள் பாதுகாப்பு முன் எச்சரிக்கை குறைபாடு காரணமாகவே பொதுவாகக் காணக்கூடியதாக உள்ளன. இது போன்ற பல இழப்புகளில் இருந்து முன் எச்சரிக்கையாக அல்லது கவனமாக இருப்பதற்குப் பாதுகாப்பு என்ற முன் எச்சரிக்கை செயற்பாட்டை நாம் பின்பற்ற வேண்டும்.
பாதுகாப்பு செயற்பாடு
பாதுகாப்பு செயற்பாடானது ஒவ்வொரு செயல்முறைக்கும் ஏற்றவாறு மாறுபடும். அதே வேளை பாதுகாப்பு செயல்முறையானது ஒவ்வொரு நாட்டுச் சட்டத்தின் அடிப்படையிலும், அதேவேளை வேறு பல பாதுகாப்பு செயல்முறைகளும் நமக்குப் பயனுள்ளனவாக இருக்கும். அத்தோடு இந்த பாதுகாப்பு செயல்முறையானது அனைத்து சந்தர்ப்பங்களிலும் நமக்கு உதவும் என்று நம்ப முடியாமலும் உள்ளன. ஆனாலும் பாதுகாப்புச் செயல்முறைகளைப் பின்பற்றுவதன் மூலம் பாரிய அழிவுகளில் இருந்து நம்மை குறிப்பிட்ட அளவில் காப்பாற்றலாம் என்பது திடம். ஒரு சில பாதுகாப்பு நடைமுறைகள் பின்வருமாறு:
பிற பயன்கள்
பகுப்பு:தற்காப்புக் கலைகள்
புட்பராகம்
புஷ்பராகம் (Topaz), நவரத்தினங்களுள் ஒன்றான இது ஒரு அலுமினியம் மற்றும் புளோரின் (Flourine) ஆகியவற்றின் சிலிகேட் தாதுவால் ஆனது. Al2SiO4(F,OH)2 என்பது இதன் வேதி சமன்பாடாகும். புட்பராகம் படிகமாக வண்ணமற்ற நிலையிலேயே கிடைக்கப்பெறுகிறது. எனினும் இவை வெள்ளை, வெளிர் பச்சை, நீளம், தங்க நிறங்களிலும், அரிதாக வெளிர் சிவப்பு நிறத்திலும் கிடைக்கிறது. அமெரிக்காவின் ஊடாஹ், ரஷ்யாவின் உரல், ஆப்கானிஸ்த்தான், இலங்கை, நார்வே, இத்தாலி,யப்பான் இன்னும் பல நாடுகளிலும் இவை கிடைக்கின்றன.
வெளி இணைப்பு :
பகுப்பு:நவரத்தினங்கள் பகுப்பு:இரத்தினக் கற்கள் பகுப்பு:அலுமினியம் கனிமங்கள்
அகளங்கன்
அகளங்கன் வவுனியா மாவட்டத்தில் பம்பைமடு என்ற சிறுகிராமத்தை பிறப்பிடமாகக்கொண்ட பல்துறை சார்ந்த இலக்கியப்படைப்பாளியாவார். இவரது இயற்பெயர் நா. தர்மராசா. 1970களில் இருந்து எழுத ஆரம்பித்த அகளங்கன் 2005 வரை இலக்கியம், சிறுகதை, ஆய்வு, கவிதை, நாடகம், சிறுவர் பாடல்கள், கட்டுரைகள் உள்ளடங்கலாக முப்பது நூல்களை வெளியிட்டுள்ளார்.
படைப்புத்துறையில்
கணித விஞ்ஞானத்துறையில் கற்று அத்துறையில் ஆசிரியப்பணி புரிந்தபோதும், சுயமாகவே பழந்தமிழ் இலக்கியங்களைக் கற்று, பழந்தமிழ் இலக்கியக் கட்டுரைகளை எழுதத் தொடங்கினார். அக்காலத்தில் சிரித்திரன் ஆசிரியர் அமரர் சி. சிவஞானசுந்தரம் அவர்களின் ஆலோசனையின்படி  "இலக்கியச்சிமிழ்", "இலக்கியத்தில் நகைச்சுவை" என்ற தலைப்புக்களில் இரு கட்டுரைத் தொடர்களை சிரித்திரனில் எழுதியதோடு, "வாலி கொலைச்சரமும் கேள்விச்சரமும்" என்ற தலைப்பில் ஈழநாடு பத்திரிகையில் தொடர்கட்டுரை ஒன்றையும் எழுதினார்.தொடர்ந்து ஈழமுரசு, முரசொலி, வீரகேசரி, தினகரன், தினக்குரல் ஆகிய பத்திரிகைகளிலும், பல சஞ்சிகைகளிலும் பல பழந்தமிழ் இலக்கிய கட்டுரைகளை எழுதியிருக்கின்றார். எழுதுவதுடன் பட்டி மன்றங்கள், கவியரங்கங்கள், ஆலயங்களில் சொற்பொழிவுகள் என பல நிகழ்வுகளைச் செய்துள்ளார்.
வானொலி, தொலைக்காட்சியில்
வானொலி, தொலைக்காட்சி என்பனவற்றிலும் நிகழ்ச்சிகளை வழங்கியவர். எழுபதுகளின் பிற்பகுதியிலேயே இவரது மெல்லிசைப்பாடல்கள் வெளிவரத்தொடங்கிவிட்டன. அதில் "சேற்றுவயல் காட்டினிலே" என்ற கிராமிய மெட்டுக் கொண்ட பாடல் புகழ் பெற்ற பாடல். எண்பதுகளின் ஆரம்பத்தில் பல சொற்பொழிவுகளை ஆற்றிய இவர், எண்பதுகளின் பிற்பகுதியில் இருந்து ஏராளமான வானொலி நாடகங்களையும் எழுதியுள்ளார்.. தொண்ணூறுகளின் ஆரம்பத்திலிருந்து கவியரங்கங்கள், கவிதைக்கலச நிகழ்வுகளில் ஏறக்குறைய நூறு நிகழ்ச்சிகள் நடத்தி, இளங்கவிஞர்களது பல கவிதைகளை வானலையில் தவழ விட்டார்.
எழுதிய நூல்கள் பற்றி
இவரின் ஜின்னாவின் "இரட்டைக்காப்பிய ஆய்வு" என்ற நூல் தமிழ்நாட்டு ஆளுநர் பாத்திமா பீபியால் வெளியிடப்பட்டது. மகாகவி பாரதியாரின் சுதந்திரப்பாடல்கள் ஆய்வு நூல் தமிழ் நாட்டில் வெளியிடப்பட்டது. வாலி ஆய்வு நூல் பட்டப்படிப்பு துணைப்பாடநூலாக பயன்படுகின்றது. ஏற்கனவே வெளியிடப்பட்ட இவரது 30 நூல்களோடு, -  கம்பனில் நான்- கட்டுரைகள்,`தமிழர்- கட்டுரைகள்,`பாரதியாரும் பாவையரும்'-ஆய்வு ஆகிய மூன்று நூல்கள் அச்சில் உள்ளன, அவற்றை விரைவில் வெளியிடவுள்ளார்.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:ஈழத்து நாடகாசிரியர்கள் பகுப்பு:ஈழத்துக் கவிஞர்கள் பகுப்பு:வவுனியா மாவட்ட நபர்கள்
மன்விந்தர் பிஸ்லா
மன்விந்தர் பிஸ்லா (Manvinder Bisla, பிறப்பு: திசம்பர் 27, 1984), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 31 முதல்தர துடுப்பாட்டப் போட்டிகளிலும், 29 ஏ-தர துடுப்பாட்டப் போட்டியிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
கடுங்குளிர் ஏவூர்தி இயந்திரம்
கடுங்குளிர் ஏவூர்தி இயந்திரம் (Cryogenic rocket engine) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும். அதிக எடையுடைய செயற்கைக் கோள்களையும், செலுத்து வாகனத்தையும் விண்வெளியில் அதிக உயரத்தில் செலுத்த இந்த இயந்திரம் பயன்படுத்தப்படுகிறது. இவ்வியந்திரத்தில் கடுங்குளிரில் உள்ள ஆக்ஸிஜன் மற்றும் ஹைட்ரஜன் வளிமங்கள் எரிபொருளாகப் பயன்படுகின்றன. பல்வேறு வகையான வாயுக் கலவைகள் எரிபொருட்களாகப் பரிசோதிக்கப்பட்டபின் இந்த இரு வாயுக்கள் சிறந்தவை என முடிவெடுக்கப்பட்டது. சாடர்ன் V செலுத்து வாகனம் சந்திரனை அடைந்ததற்கு இந்த இயந்திரமே முக்கியக் காரணமாகும்.
உருசியாவின் உதவியும் அமெரிக்காவின் எதிர்ப்பும்
முதலில் இவ்வியந்திரத்தின் தொழில் நுட்ப உதவிகளை பெற ஐக்கிய அமெரிக்காவுடன் நடந்த பேச்சுவார்த்தை தோல்வியடைந்தது. அமெரிக்கா உதவிகளை வழங்கத் தயாராக இருந்தாலும், அதற்காக அதிக அளவு பணமும் கேட்டது. 1991 ஆம் ஆண்டு ஜனவரி மாதம் 18 ஆம் தியதி இந்த இயந்திரத்தின் தொழில்நுட்ப உதவிகளைப் பெற உருசியாவுடன் உடன்படிக்கை செய்யப்பட்டது. ஆனால் அமெரிக்கா, ரஷ்யாவின் இச்செயலானது ஏவுகணைத் தொழில்நுட்பக் கட்டுப்பாட்டு அமைப்பின் (Missile Technology Control Regime) நெறிமுறைகளை மீறும் செயல் என எதிர்ப்புத் தெரிவித்ததால் அவ்வுதவிகளைப் பெற முடியவில்லை. இது தொடர்பாக உருசியாவின் நிகோலாய் சிமியோனாவ் (Nikolai Semyonov) அமெரிக்காவானது ரஷ்யாவின் விண்வெளித் திட்டங்களைத் அழிக்க நினைக்கிறது எனக் குற்றம் சாட்டினார். மேலும் இந்தியாவானது, அமெரிக்கா இதே தொழில்நுட்பத்தை 1988-92 ஆம் ஆண்டு காலகட்டத்தில் இந்தியாவிற்குத் தர இருந்ததைச் சுட்டிக் காட்டியது.
வடிவமைப்புச் சிக்கல்கள்
இவிவியந்திரத்தை வடிவமைப்பது மிகவும் சிக்கலான ஒன்றாகும். ஆக்சிஜன் வாயுவை (LOX) மைனஸ் 183 டிகிரி அளவுக்குக் குளிர்வித்தாலும் மற்றும் ஹைட்ரஜன் வாயுவை (LH2) மைனஸ் 253 டிகிரி அளவுக்குக் குளிர்வித்தாலும் அவை திரவமாகிவிடும். அதன் பின் இவை எரிபொருளாக உபயோகப்படுத்தப்படுகின்றன. இவ்விரு எரிபொருட்களும் எரியும் இயந்திரத்தின் உட்புறச் சுவரை வடிவமைப்பது மிகவும் சிக்கலானதாகும். இத்தகைய கடும் குளிரைத் தாங்கும் உலோகங்கள் உருவாக்குவதற்கு அதிக ஆராய்ச்சியும், பணமும் தேவையான ஒன்று. எனவே உலகில் மிகக் குறைந்த நாடுகளே இவ்வியந்திரத்தை வடிவமைத்துள்ளன.
இந்த இயந்திரத்தைக் கொண்டுள்ள நாடுகள்
தற்போது கீழ்கண்ட ஆறு இடங்கள் மட்டுமே இந்த இயந்திரத்தைக் கொண்டுள்ளன.
மேற்கோள்கள்
பகுப்பு:செயற்கைக் கோள்கள் பகுப்பு:கடுங்குளிரியல்
டான்சர் (திரைப்படம்)
டான்சர் என்பது 2005 ஆம் ஆண்டு இந்திய தமிழ் நாடகத் திரைப்படமாகும். இப்படத்தை கே.ஆர் இன்ஃபோடெயின்மென்ட் பிரைவேட் லிமிடெட் கீழ் யோகேஷ் கே.ஆர் தயாரித்தார். இந்த திரைப்படம் 12 ஜனவரி 2005 அன்று வெளியிடப்பட்டது.
தயாரிப்பு
ஒரு கால் ஊனமுற்ற நடனக் கலைஞரான குட்டி ஒரு மேடை நிகழ்ச்சியில் நடனமாடுவதைக் கண்ட குட்டி ஒரு மேடை நிகழ்ச்சியில் நடனமாடுவதைக் கண்ட கேயார் இவரை நாயகனாக கொண்டு ஒரு படத்தை இயக்க ஆர்வம் கொண்டார். . குட்டி 2007 இல் ஒரு நடன நிகழ்ச்சியின்போது படிக்கட்டுகளில் இருந்து கீழே விழுந்து இறந்தார். .
இசை
படத்திற்கான இசையை பிரவீண் மணியும், பாடல் வரிகளை பா. விஜய் மற்றும் நா. முத்துக்குமார் எழுதினர்.
வரவேற்பு
இந்தியா கிளிட்ஸ், "கீயர் திரைப்படத்தில் ஒரு செய்தியை எடுத்திருந்தாலும், வணிக ரீதியான கூறுகளை சரியான கலவையில் சேர்ப்பதன் மூலம் அவர் திரைப்படத்தை சுவாரஸ்யமாக்கியுள்ளார்" என்று கூறியது.
சான்றுகள்
பகுப்பு:2005 தமிழ்த் திரைப்படங்கள்
ஹென்றி ஃபோர்ட்
ஹென்றி ஃபோர்ட் (ஜூலை 30, 1863 – ஏப்ரல் 7, 1947) ஃபோர்ட் மோட்டார் கம்பனியின் அமெரிக்க நிறுவனரும், தற்காலப் பெரும்படித் தயாரிப்பில் பயன்படுத்தப்படும் பொருத்துகை ஒழுங்குமுறையின் (assembly lines) தந்தை எனக் கருதப்படுபவரும் ஆவார். இவர் அறிமுகப்படுத்திய மாதிரி டி தானுந்து அமெரிக்கப் போக்குவரத்திலும், தொழில்துறையிலும் புரட்சிகரமான மாற்றங்களைக் கொண்டுவந்தது. இவர் ஒரு சிறந்த புதிதாக்குனர் ஆவார். இவருக்கு, 161 ஐக்கிய அமெரிக்கக் காப்புரிமைகள் வழங்கப்பட்டுள்ளன. ஃபோர்ட் நிறுவனத்தின் உரிமையாளர் என்ற வகையில் இவர் உலகின் பணக்காரர்களில் ஒருவரும், உலகம் முழுவதும் அறியப்பட்ட ஒருவராகவும் விளங்கினார். பொருத்துகை ஒழுங்குமுறையைப் பயன்படுத்தி பெருமளவிலான மலிவான தானுந்துகளைத் தயாரிக்கும், ஃபோர்டியம் எனப்பட்ட பெரும்படித் தயாரிப்பு முறையை இவர் உருவாக்கியதுடன், அவருடைய தொழிலாளர்களுக்கு உயர்ந்த கூலியையும் வழங்கினார். நுகர்வோரியமே அமைதிக்கான வழி என்னும் நம்பிக்கையுடன் கூடிய, ஒரு உலகம் தழுவிய நோக்கை ஃபோர்ட் கொண்டிருந்தார்.
உற்பத்திச் செலவுகளைக் குறைப்பதற்கான ஃபோர்டின் முயற்சிகள், பல தொழில்நுட்ப, வணிகப் புத்தாக்கங்களுக்கு வழிவகுத்தன. இவற்றுள் விற்பனைஉரிம ( franchise ) முறையும் ஒன்றாகும். இதன் மூலம் அவரது உற்பத்திப் பொருள்களுக்கான விற்பனையாளர்கள் அமெரிக்காவின் ஒவ்வெரு நகரத்திலும் இருந்தனர். ஐரோப்பாவிலும் பெரிய நகரங்களில் விற்பனை முகவர்கள் இருந்தனர். ஃபோர்ட் தனது செல்வத்தின் பெரும் பகுதியை ஃபோர்ட் அடிப்படை நிலையத்துக்கு (Ford Foundation) விட்டுச் சென்றார். ஆனால், தனது குடும்பம் கம்பனியை நிரந்தரமாகக் கட்டுப்படுத்துவதற்கான ஒழுங்குகளையும் செய்திருந்தார்.
ஆரம்ப கால வாழ்க்கை
ஹென்றி ஃபோர்ட் சூலை 30, 1863 இல், மிச்சிகனில் உள்ள கிரீன்ஃபீல்ட் டவுன்ஷிப்பில் ஒரு பண்ணையில் பிறந்தார். அவரது தந்தை, வில்லியம் ஃபோர்ட் (1826-1905), அயர்லாந்தில் உள்ள கவுண்டி கார்க் என்ற இடத்தில் பிறந்தவர், ஆனால் அவர்களின் பூர்வீகம் சோமர்செட், இங்கிலாந்து, அவரது தாயார், மேரி ஃபோர்டு (நீ லிட்டோகாட்; 1839-1876), மிச்சிகனில், ஒரு பெல்ஜியன் நாட்டில் இருந்து புழம்பெயர்ந்து வந்து குடியேறியவர்களின் இளைய குழந்தையாகப் பிறந்தார்; அவளுடைய குழந்தைப் பருவத்திலேயே பெற்றோர் இறந்துவிட்டார்கள், அவள் அண்டை வீட்டுக்காரர்களால் வளர்க்கப்பட்டாள். ஹென்றி ஃபோர்டின் உடன்பிறப்புகள் மார்கரெட் ஃபோர்டு (1867-1938); ஜேன் ஃபோர்டு (c. 1868-1945); வில்லியம் ஃபோர்ட் (1871-1917) மற்றும் ராபர்ட் ஃபோர்ட் (1873-1934).
அவரது தந்தை ஹென்றி ஃபோர்ட் இளம் பருவத்தில் ஒரு சட்டைப்பையில் வைக்கக்கூடிய கடிகாரம் கொடுத்தார். 15 வயதில், ஃபோர்டு அதன் பாகங்களை தனித்தனியாக பிரிக்கவும் பின்பு மறுபடியும் ஒன்று சேர்ககவும் சுயமாக பழுதுபார்க்கும் முறையை கற்றுக்கொண்டார், இதன் மூலம் தனது நண்பர்கள், அண்டை வீட்டார் ஆகியோரின் கடிகாரங்களை பல முறை பழுதுபார்த்துத் தந்திருக்கிறார், இதன் மூலம் கடிகாரம் பழுதுபார்க்கும் புகழைப் பெற்றார். ஃபோர்ட் தனது இறுபதாவது வயதில், நான்கு மைல் தொலைவில் உள்ள எபிஸ்கோபல் தேவாலயத்திற்கு ஒவ்வொரு ஞாயிறும் நடந்துச் சென்றார்.
1876 ஆம் ஆண்டில் அவரது தாயார் இறந்தபோது ஃபோர்டுக்கு பெரும் பாதிப்பை ஏற்படுத்தியது. அவரது தந்தை, ஃபோர்டு குடும்ப பண்ணையை பார்த்துக் கொள்ள வேண்டும் என்று எதிர்பார்த்தார், ஆனால் ஃபோர்ட் பண்ணை வேலைகளை வெறுத்தார். மேலும் அவர் பின்வருமாறு எழுதினார், "நான் பண்ணையில் வேலை செய்வதை எப்போதும் விரும்பியதில்லை ஆனால் அந்த பண்ணையை பார்த்துக்கொண்டுடிருந்த எனது அம்மாவை தான் நான் விரும்பினேன்."
திருமண வாழ்க்கை மற்றும் குடும்பம்
[[File:Henry Ford 1888.jpg|thumb|right|upright|1888 இல் ஹென்றி ஃபோர்ட்
(வயது 25)]]
ஏப்ரல் 11, 1888 இல் ஃபோர்ட் கிளாரா ஜேன் பிரையண்ட் (1866-1950) என்பவரை ஃபோர்ட் மணந்தார் மற்றும் பண்ணை வேலை, மரம் அறுக்கும் ஆலை இயங்கும் வேலைகளில் தன்னை ஈடுபடுத்திக் கொண்டார். அவர்களுக்கு எட்ஸெல் ஃபோர்ட் (1893–1943) என்ற பெயர் கொண்ட ஒரு குழந்தை இருந்தது:.
தொழில் வாழ்க்கை
1891 இல், ஃபோர்ட் எடிசன் இலுமினேட்டிங் கம்பெனியில் ஒரு பொறியியலாளர் ஆனார். 1893 ஆம் ஆண்டில் தலைமை பொறியாளர் பதவி உயர்வு வந்த பிறகு, அவர் பெட்ரோல் என்ஜின்கள்ப் பற்றிய தனது சொந்த பரிசோதனையை கவனத்தில் எடுத்துக் கொள்ள போதுமான நேரமும் பணமும் கொண்டிருந்தார். இந்த சோதனைகள் 1896 ஆம் ஆண்டில் ஃபோர்ட் குவாட்ரிசைக்கில் என்று பெயரிடப்பட்ட ஒரு தன்னியக்க ஊர்தி வாகனத்தை வெற்றிகரமாக உருவாக்கினார். அவர் சூன் 4 ஆம் தேதி அன்று சோதனை செய்தார். பல்வேறு சோதனை இயக்ககங்களுக்குப் பிறகு ஃபோர்டு குவாட்ரிசைக்கிலை மேம்படுத்துவதற்கான வழிகளை அறிமுகப்படுத்தினார்.
1896 ஆம் ஆண்டில், எடிசன் நிர்வாகிகள் கூட்டத்தில் ஃபோர்ட் கலந்து கொண்டார், அங்கு அவரை தாமஸ் எடிசன் அறிமுகப்படுத்தினார். மேலும் எடிசன் ஃபோர்டு வாகன சோதனைக்கு ஒப்புதல் அளித்தார். எடிசனின் ஊக்கம் காரணமாக ஃபோர்ட் 1898 ஆம் ஆண்டில், இரண்டாவது வாகனத்தை வடிவமைத்தார். டெட்ராயிட் லாம்பரன் பாரோன் வில்லியம் எச். முர்பி மூலதன ஆதரவுடன், எடிசன் கம்பனியை விட்டு ஃபோர்ட் பதவி விலகினார் மற்றும் ஆகஸ்ட் 5, 1899 அன்று டெட்ராய்ட் ஆட்டோமொபைல் நிறுவனம் ஒன்றை தொடங்கினார். இருப்பினும், இவருடைய நிறுவனத்தில் உற்பத்தி செய்யப்படும் வாகனங்கள், ஃபோர்டு எதிர்பார்த்தை விட குறைந்த தரம் மற்றும் அதிக விலை கொண்டவையாக இருந்தது. இறுதியில், இந்த நிறுவனம் வெற்றிபெறவில்லை மற்றும் ஜனவரி 1901 இல் மூடப்பட்டது.
ஃபோர்ட் மோட்டார் நிறுவனம்
மால்கம்சன் மாற்றுப் புதிய முதலீட்டாளர்களைக் கொண்டுவந்தார், மேலும் புதிய நிறுவனத்தின் ஒரு பகுதியை ஏற்றுக்கொள்ளுமாறு டாட்ஜ் சகோதரர்களைச் சமரசப்படுத்தினார். ஃபோர்ட் & மால்காம்ஸன் ஃபோர்ட் மோட்டார் நிறுவனமாக சூன் 16, 1903 இல், $ 28,000 அமெரிக்க டாலர் மூலதனத்துடன் மறுகட்டமைக்கப்பட்டது.
ஃபோர்ட் மற்றும் மால்கம்சன், டாட்ஜ் சகோதரர்கள், மால்காம்சின் மாமா ஜோன் எஸ். கிரே, மால்கம்சனின் செயலாளர் ஜேம்ஸ் கோஜென்ஸ் மற்றும் மால்கம்சனின் வழக்கறிஞர்கள் இருவர் ஜான் டபிள்யூ. ஆண்டர்சன் மற்றும் ஹோரஸ் ராக்ஹாம் ஆகியோர் அடங்கிய குழு முதலீட்டாளர்களாக இருந்தனர். ஃபோர்ட் பின்னர் புனித க்ளேரின் ஏரியின் புதிதாக வடிவமைக்கப்பட்ட காரை சோதனை ஓட்டம் செய்து ஒரு புதிய சாதனை புறிந்தார், 39.4 வினாடிகளில் 1 மைல் (1.6 கிமீ) தொலைவை ஓட்டிக் கடந்தார். ஒரு மணி நேரத்திற்கு 91.3 மைல்கள் (அதாவது ஒரு மணி நேரத்திற்கு 146.9 கிலோமீட்டர்) வேகத்தை எட்டி மேலும் ஒரு புதிய நில வேக சாதனையை படைத்தார். இந்த சாதனையை உறுதிப்படுத்தும் விதமாக, பந்தய கார் ஓட்டுனர் பார்னி ஓல்டுஃபீல்டு, இந்த புதிய ஃபோர்ட் மாடலை "999" என்று அழைத்தார், இதே காரில் ஓல்டுஃபீல்டு அவர்கள் அமெரிக்கா நாடு முழுவதும் ஓட்டிச் சென்று ஃபோர்ட் பிராண்ட் பிரபலப்படுத்தினார். இண்டியானாபோலிஸ் 500 ஆரம்ப ஆதரவாளர்களில் ஃபோர்ட் ஒருவராவார்.
மாதிரி டி
மாதிரி டி கார் ஓட்டுவதற்கு மிகவும் எளிதானது, மற்றும் மலிவான விலையில் எளிதாக சரி செய்ய முடியும். இந்தக் கார் 1908 இல் $ 825 விலை கொண்டதாகவும் மிகவும் மலிவானதாகவும் இருந்தது. 1920 களில், பெரும்பாலான அமெரிக்க டிரைவர்கள் மாடல் டி கார் ஓட்ட கற்றுக்கொண்டனர்.
ஒவ்வொரு பத்திரிகைகளிலும் தனது புதிய தயாரிப்பு பற்றிய கதைகள் மற்றும் விளம்பரங்களை இடம்பெறுவதை உறுதி செய்ய டெட்ராய்டில் ஃபோர்ட் ஒரு பெரிய கார் ஒன்றை விளம்பரத்திற்காக உருவாக்கினார். ஃபோர்ட் உள்ளூர் விற்பனையாளர்களின் வலையமைப்பானது வட அமெரிக்காவின் ஒவ்வொரு நகரத்திலும் கார் முழுவதையும் சந்தைப்படுத்த பயனபடுத்தப்பட்டது. சுயாதீன விற்பனையாளர்களாக, உரிமையாளர்கள் பெருமளவில் இலாபம் ஈட்டி வளர்ந்தனர், வளர்ந்தது ஃபோர்ட் மட்டுமல்ல, வாகன உற்பத்தித்துறையும் வளர்க்கப்பட்டது; புதிய ஓட்டுனர்களுக்கு உதவ மற்றும் கிராமப்புறங்களை ஆய்வு செய்ய மற்றும் ஊக்குவிக்கின்றன வகையில் உள்ளூர் மோட்டார் கழகங்கள் தோன்ற ஆரம்பித்தன. ஃபோர்ட் தனது வாகனங்களை எப்போதுமே விவசாயிகளுக்கு விற்க ஆர்வமாக இருந்தார், ஏன்னெனில் அவர்கள் தங்கள் வர்த்தகத்திற்கு உதவும் ஒரு வர்த்தக சாதனமாக வாகனத்தை பார்த்தனர்.
விற்பனை விண்ணைத் தொட்டது - இந்த நிலைப் பல ஆண்டுகளுக்குத் தொடர்ந்தது மேலும் ஒவ்வொரு ஆண்டும் முந்தைய ஆண்டின் இலாபத்தை ஒப்பிடும்போது 100% வளர்ச்சி மற்றும் இலாபம் வெளியிட்டது. எப்போதும் அதிக செயல்திறன் மற்றும் குறைந்த செலவுகளுக்கான முயற்சியில் ஒரு பகுதியாக, 1913 இல் ஃபோர்ட் தனது தொழிற்சாலையில் நகரும் பாகங்களை பொருத்தும் பெல்ட்களை அறிமுகப்படுத்தினார், இது உற்பத்தியை மகத்தான அளவுக்கு அதிகரிப்புச் செய்ய உதவியது. ஃபோர்ட் புதிய முயற்சி மற்றும் சிந்தனைகளுக்கு பெயர் பெற்றிருந்தாலும், சமகாலத்து ஆதார குறிப்புகள், கருத்துக்கள் மற்றும் வளர்ச்சி அவரின் ஊழியர்களான கிளாரன்ஸ் அவிரி, பீட்டர் இ. மார்டின், சார்ல்ஸ் இ. சோரன்சன் மற்றும் சி. ஹரோல்ட் வில்ஸ் ஆகியோரிடம்மிருந்து வந்தது என்கிறது. (See Ford Piquette Avenue Plant)
மேற்கோள்கள்
பகுப்பு:1863 பிறப்புகள் பகுப்பு:தொழிலதிபர்கள் பகுப்பு:1947 இறப்புகள் பகுப்பு:அமெரிக்கக் கண்டுபிடிப்பாளர்கள் பகுப்பு:ஆங்கில அமெரிக்கர்கள்
அஸ்தாமலகர்
அஸ்தாமலகர் அல்லது அஸ்தமலாகாச்சாரியார் (Hastamalakacharya) (IAST )  எட்டாம் நூற்றாண்டில் வாழ்ந்த அத்வைத வேதாந்தி. ஆதிசங்கரரை தனது குருவாக கொண்டவர். ஆதிசங்கரரின் அறிவுரைப்படி, துவாரகை அத்வைத மடத்தை நிறுவி, கி. பி., 820 முதல் அதன் முதல் மடாதிபதியாக விளங்கியவர்.
ஆதிசங்கரருடன் சந்திப்பு
உடுப்பி மாவட்டத்தின் கொல்லூரில் ஒரு அந்தணரின் வேண்டுதலுக்கு இணங்க ஆதிசங்கரர் பிட்சைக்கு (உணவுக்கு) அந்தணரின் வீட்டிற்கு சென்ற போது, அந்தணர் தன் மகன் பிறந்ததிலிருந்து வாய் பேசாது ஊமையாக இருப்பதை சங்கரரிடம் கூறினார். சங்கரர் அச்சிறுவனிடம் நீ யார்? எனக் கேட்க, அப்போது அச்சிறுவன் 14 செய்யுள்களில் அத்வைத தத்துவத்தை பாடிக் காட்டினான். சங்கரர் அச்சிறுவனுக்கு ஹஸ்தாமலகர் (சமசுகிருத மொழியில், ஹஸ்தம் எனில் கை, அம்லா எனில் நெல்லிக்கனி) (உள்ளங்கை நெல்லிக் கனி) எனப் பெயரிட்டு தன் சீடனாக ஏற்றுக் கொண்டார்.
வெளி இணைப்புகள்
பகுப்பு:Hindu holy cities
அத்வைதம் பகுப்பு:இந்திய மெய்யியலாளர்கள்
பகுப்பு:இந்து சமயப் பெரியார்கள் பகுப்பு:சமயத் தலைவர்கள் பகுப்பு:அத்வைத வேதாந்த ஆசிரியர்கள்
காரணிசாம்பெட் ஊராட்சி
காரணிசாம்பெட் ஊராட்சி (Karanizampet Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 767 ஆகும். இவர்களில் பெண்கள் 387 பேரும் ஆண்கள் 380 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நல்லவனுக்கு நல்லவன்
நல்லவனுக்கு நல்லவன் (Nallavanukku Nallavan) 1984 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், ராதிகா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்தார்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:ரசினிகாந்து நடித்துள்ள திரைப்படங்கள் பகுப்பு:ராதிகா நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள்
தகானு தாலுகா
தகானு தாலுகா (Dahanu taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும். 2011 இந்திய மக்கள் தொகை கணக்கெடுப்பின் படி, இத்தாலுகா தகானு  நகராட்சி மன்றம், 1  கணக்கெடுப்பில் உள்ள ஊர்களும்   மற்றும் 173 வருவாய் கிராமங்களும் கொண்டது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 82139 வீடுகள் கொண்ட தகானு தாலுகாவின் மொத்த மக்கள் தொகை  402095 ஆகும். மக்கள் தொகையில் ஆண்கள் 199574 மற்றும்  பெண்கள் 202521  ஆக உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 60433 - 15.03% ஆகும். சராசரி எழுத்தறிவு 51.15%   ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே  1.62%   மற்றும்  69.11%   ஆகவுள்ளனர். 1012.88 சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  397   பேர் வீதம் வாழ்கின்றனர். 84.1% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.37%, இசுலாமியர்கள் 2.94%, பௌத்தர்கள் 0.31%, சமணர்கள் 0.69%, கிறித்துவர்கள் 0.29% மற்றும் பிறர்  0.40% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.
மேற்கோள்கள்
பகுப்பு:பால்கர் மாவட்டம் பகுப்பு:பால்கர் மாவட்டத்தின் வட்டங்கள்
நல்லாப்பிள்ளை பாரதம்
நல்லாப்பிள்ளை பாரதம் தமிழ் வைணவக் காப்பியங்களுள் ஒன்று. இது தமிழ்நாட்டில் பதினெட்டாம் நூற்றாண்டில் வாழ்ந்த நல்லாப்பிள்ளை என்பவரால் இயற்றப்பட்டது. இது வியாச பாரதத்தை அடியொற்றி முழுவதும் தமிழில் பாடப்பட்டது. மூலநூலில் உள்ளவாறே பதினெட்டுப் பருவங்களையும் 132 சருக்கங்களில் 14,000 பாடல்களால் இதன் ஆசிரியர் பாடியிருக்கிறார். வில்லிபாரதத்தில் உள்ள பாடல்களில் பெரும்பாலானவற்றை தனது நூலில் அப்படியே கையாண்டுள்ள இவர் குறவர்வில்லிபுத்தூர் ஆழ்வார் பாடாமல் விட்ட கதைப்பகுதிகள் முழுதையும் பாடியுள்ளார். அத்தோடன்றி குறவர்வில்லிபுத்தூர் ஆழ்வார் சுருக்கமாகப் பாடிய பகுதிகளையும் விவரித்துப் பாடியுள்ளார். எனவே நல்லாப்பிள்ளை பாரதத்தில் குறவர்வில்லிபுத்தூர் ஆழ்வார் பாரதமும் அடக்கம் எனலாம். இதன் மூலச்சுவடி தமிழ்ப் பல்கலைக்கழகத்தில் உள்ளது. இதன் அச்சுப்பதிப்பு 1888 இல் முழுமையாக வெளியானது. இந்த நூலை அடிப்படையாக கொண்டு மகாபாரத வசன காவியத்தை 1860 இல் த. சண்முக கவிராயர் எழுதி வெளியிட்டார்.
வெளியிணைப்புகள்
பகுப்பு:வைணவத் தமிழ் இலக்கியம் பகுப்பு:மகாபாரதம் பகுப்பு:1888 தமிழ் நூல்கள்
கணிதத் தொகுத்தறிதல்
கணிதத் தொகுத்தறிதல் (Mathematical induction) என்பது கணித நிறுவல் முறைகளுள் ஒன்றாகும். ஒரு பண்பு அல்லது கூற்று P(n) ஆனது அனைத்து இயல் எண்களுக்கும் (0, 1, 2, 3, ...) உண்மையாக இருக்கும் என்று நிறுவுவதற்குக் கணிதத் தொகுத்தறிதல் பயன்படுகிறது. ஏணியில் ஏறுதல் அல்லது விழும் டோமினோக்கள் விளையாட்டு போன்றவற்றோடு ஒப்பிட்டு, கணிதத் தொகுத்தறிதலைப் புரிந்து கொள்ளலாம்.
ஏணியில் ஏறுதலோடு ஒப்பீடு: "ஏணியின் அடியிலுள்ள முதல் படியில் ஏறமுடிதல் வேண்டும்; ஒவ்வொரு படியிலிருந்தும் அடுத்த படிக்குஏறமுடிதல் வேண்டும். இவ்விரு செயற்களையும் செய்ய முடியுமானால் முழு ஏணியிலும் ஏறமுடியும்."
கணிதத் தொகுத்தறிதல் நிறுவல் முறையில் இரு நிலைகள் உள்ளன.
அடிநிலையில் எப்பொழுதும் 0 க்கு நிறுவ வேண்டுமென்பதில்லை; கூற்றின் தன்மையைப் பொறுத்து 1 அல்லது எந்தவொரு இயலெண்ணிலிருந்தும் அடிநிலை துவங்கப்படலாம். பெரும்பான்மையாக அடிநிலை 1 இலிருந்து துவங்கப்படுகிறது.
வரலாறு
கூட்டுத் தொடருக்கு உள்ளுறைவான கணிதத் தொகுத்தறிதல் முறையில் நிறுவலானது, கிபி 1000 இல் அல்-கராஜ் எழுதிய அல்-பக்ரியில் அறிமுகப்படுத்தப்பட்டுள்ளது. அதனைப் பயன்படுத்தி அவர் ஈருறுப்புத் தேற்றம் மற்றும் பாஸ்கலின் முக்கோணத்தின் பண்புகளை நிறுவியுள்ளார். பண்டைய கணிதவியலாளர்கள் கணிதத் தொகுத்தறிதல் முறையில் நிறுவலை வெளிப்படையாகக் குறிப்பிடவில்லை.
விளக்கம்
n என்ற இயல் எண் கொண்ட ஒரு கூற்றானது, n இன் அனைத்து இயலெண் மதிப்புகளுக்கும் உண்மையாகுமா இல்லையா என்பதை கணிதத் தொகுத்தல் முறை உறுதி செய்கிறது.
தொகுத்தறிதல் முறையில் இரு படிநிலைகள் உள்ளன:
எடுத்துக்காட்டு
கீழ்வரும் கூற்று P(n) அனைத்து இயலெண் மதிப்புகளுக்கும் உண்மையென தொகுத்தறிதல் முறையில் நிறுவுதல்:
இங்கு P(n), 1 முதல் n வரையிலான இயலெண்களின் கூடுதலுக்கான வாய்பாடாகும்.
தொகுத்தறிதல் முறையில் நிறுவல்:
அடிநிலை:
n = 0 க்கு கூற்று உண்மையென நிறுவ வேண்டும். P(0):
P(k + 1):
இதிலிருந்து P(k + 1) மெய்யென உறுதியாகிறது.
எனவே எடுத்துக்கொள்ளப்பட்டக் கூற்றான P(n) ஆனது n இன் அனைத்து இயலெண் மதிப்புகளுக்கும் உண்மையெனக் கணிதத் தொகுத்தறிதல் முறையில் நிறுவப்படுகிறது.
மேற்கோள்கள்
பகுப்பு:கணித நிறுவல்கள்
மாதவி கிருட்டிணன்
மாதவி கிருட்டிணன் (Madhavi Krishnan)  இந்தியாவைச் சேர்ந்த  பிரித்தானிய வேதியியலாளர் ஆவார். ஆக்சுபோர்டு பல்கலைக்கழகத்தில் இயற்பிய வேதியியல் பாடத்தில் இணை பேராசிரியராக உள்ளார். நானோ அளவிலான பொருட்களின் இடஞ்சார்ந்த கட்டுப்பாடு மற்றும் கையாளுதலை அனுமதிக்கும் ஒரு மின்னியல் திரவப் பொறியை மாதவி கண்டுபிடித்தார். இந்த பொறிகள் நோயின் உயிரிச்சுட்டு உணர்திறன் கண்டறிவதற்கு அனுமதித்து ஆரம்பகால நோயறிதலை அனுமதிக்கிறது.
சுவாரசியமான இவரது சோதனைகளில் காணப்படும் கிட்டத்தட்ட முழுமையான டிஎன்ஏ நீட்டிப்பு தொலைநோக்கு தொழில்நுட்ப தாக்கங்களை ஏற்படுத்தும், மரபணு பகுப்பாய்வுகளுக்கான ஒரு புதிய வகை நுண்ணிய சாதனங்களை நமக்கு வழங்குகிறது.
ஆரம்பகால வாழ்க்கை மற்றும் கல்வி
மாதவி இந்தியாவில் தமிழ்நாட்டின் தலைநகரம் சென்னையில் உள்ள அண்ணா பல்கலைக்கழகத்தில் இளநிலை பட்டம் பெற்றார். தனது பட்டப்படிப்பு படிப்புக்காக அமெரிக்கா சென்றார். அங்கு மரபணு சோதனையில் பணியாற்ற ஆன் ஆர்பரில் உள்ள மிச்சிகன் பல்கலைக்கழகத்தில் சேர்ந்தார். உயிரியல் மருத்துவ பொறியியல் மற்றும் வேதியியல் பொறியியலில் பட்டப்படிப்பு மற்றும் முனைவர் பட்டங்களை பெற்றார். செருமன் நாட்டின் சாக்சனி மாநிலத்தின் தலைநகரமான திரெசுடன் நகரில் மாதவி அலெக்சாண்டர் வான் அம்போல்டு அறக்கட்டளையின் சக உறுப்பினராக இருந்தார். அங்கு இவர் கூழ்ம நானோ துகள்களைப் பிடிக்கவும் டிஎன்ஏவை நீட்டவும் புதிய நுட்பங்களை உருவாக்கினார். 2008 ஆம் ஆண்டில் இவருக்கு மேரி கியூரி சக உறுப்பினர் தகுதி வழங்கப்பட்டது. பின்னர் இங்கிருந்து சுவிட்சர்லாந்தின் சூரிச் நகருக்கு மாறினார். இவர் ஆர்வர்டு யான் ஏ. பால்சன் பொறியியல் மற்றும் பயன்பாட்டு அறிவியல் பள்ளியில் வருகை தரும் அறிஞராகவும் இருந்தார்.
ஆராய்ச்சி மற்றும் தொழில்
2012 ஆம் ஆண்டு மாதவி கிருட்டிணன் சுவிட்ட்சர்லாந்து நாட்டின் சூரிச்சு நகரத்தில் உள்ள இ.டி.எச்சு தொழில்நுட்ப பல்கலைக் கழகத்தில் இயற்பியல் வேதியியல் உதவிப் பேராசிரியராக நியமிக்கப்பட்டார், அங்கு இவர் இறுதியில் சுவிசு தேசிய அறிவியல் அறக்கட்டளை தலைவராக நியமிக்கப்பட்டார். 2018 ஆம் ஆண்டு ஆக்சுபோர்டு பல்கலைக்கழகத்திற்கு சென்றார். அங்கு இவர் இயற்பியல் வேதியியல் இணை பேராசிரியராக நியமிக்கப்பட்டார்.
மூலக்கூறு-நிலை தொடர்புகளை அளவிடுவதற்கும், விளக்குவதற்கும், புரிந்துகொள்வதற்கும் மற்றும் கட்டுப்படுத்துவதற்கும் சோதனை, கோட்பாடு மற்றும் உருவகப்படுத்துதலின் கலவையை இவர் பயன்படுத்துகிறார். இவருடைய முக்கிய தற்போதைய ஆர்வம் நிலை மின்னியக்கத்துடன் தொடர்பு கொண்டதாகும். திரவங்களில் வலுவானதாகவும் மற்றும் நீண்ட தூர இரசாயன மற்றும் உயிரியல் அமைப்புகளில் எங்கும் காணப்படுகிறது. மின்சுமையேற்றப்பட்ட மூலக்கூறுகளுக்கு இடையில் பழக்கமான விரட்டும் சக்தியைப் பயன்படுத்தி, ஒற்றை மூலக்கூறுகளை மூன்று பரிமாணங்களில் கரைசலில் நிலைநிறுத்தும் திறனை இவர்கள் குழு கண்டறிந்த்து. இந்த நீண்டகால சோதனை இலக்கை அடைய சமநிலை வெப்ப இயக்கவியலைப் பயன்படுத்துவது என்பது ஒரு நூற்றாண்டு பழமையான முயற்சியின் ஒரு முன்னுதாரண மாற்றமாகும், இது அயனிகளிலிருந்து பெரிய துகள்கள் வரை அனைத்து அம்சங்களையும் கட்டுப்படுத்தவும் கையாளவும் வெளிப்புறமாக பயன்படுத்தப்படும் மின்காந்த புலங்களை மட்டுமே நம்பியுள்ளது.
நானோ அளவிலான பொருட்களை இடைநிறுத்த நிலை மின்னியல் திரவ பொறிகளைப் பயன்படுத்தி ஒற்றை மூலக்கூறு படமாக்கலை மாதவி ஆய்வு செய்கிறார். பாரம்பரியமாக, மூலக்கூறு பொறிகளுக்கு வெளிப்புற புலங்கள் தேவைப்படுகின்றன எடுத்துக்காட்டாக அயனிப் பொறிகளையும்  ஒளியியல் பிரித்தெடு கருவிகளையும் குறிப்பிடலாம். இவை ஆய்வுக்கு உட்பட்டுள்ள அமைப்புகளை கலக்கி தொந்தரவு செய்யும். புலம் இல்லாத, மின்னியல் பொறியில் மூலக்கூறுகளை ஆராய்வது அறை வெப்பநிலையில் திரவங்களில் உள்ள மூலக்கூறுகளின் அழிவில்லாத பகுப்பாய்வை அனுமதிக்கிறது. இந்த வழியில் மூலக்கூறுகளை ஆய்வது மூலக்கூறு அளவு மற்றும் மின்சுமையைப் புரிந்துகொள்ள இணையற்ற வாய்ப்பை வழங்குகிறது.
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண் அறிவியலாளர்கள் பகுப்பு:21-ஆம் நூற்றாண்டு கண்டுபிடிப்பாளர்கள்
ட்
ட் தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் பதினெட்டாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "டகர மெய்" அல்லது "டகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இட்டன்னா" என வழங்குவர்.
"ட்" இன் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் ட் மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்
தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் ட் வல்லின மெய் வகையைச் சேர்ந்தது. இவ்வெழுத்து, வன்மையான ஓசை உடையது ஆதலால் வல்லின வகையுள் சேர்க்கப்பட்டுள்ளது.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துக்களை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது ட், ண் என்னும் இரண்டும் நாக்கின் நுனி மேல்வாயின் முன் பகுதியைப் பொருந்த உருவாவதால் ட், ண் இரண்டும் ஒன்றுக்கு ஒன்று இன எழுத்தாக அமைகின்றன. .
உசாத்துணைகள்
பகுப்பு:தமிழ் எழுத்துக்கள்
ஓம்ப்ரானா
ஓம்ப்ரானா (Ombrana) என்பது டைகுரோகுளோசிடே குடும்பத்தில் உள்ள தவளைப் பேரினமாகும். இது ஓம்ப்ரானா சிக்கிமென்சிசு என்ற ஒற்றை சிற்றினத்தைக் கொண்டுள்ளது. இந்த பேரினத்தின் செல்லுபடியாகும் தன்மை தற்போது நிச்சயமற்றதாக கருதப்படுகிறது.
ஒம்ப்ரானா சிக்கிமென்சிசு மத்திய மற்றும் கிழக்கு நேபாளத்திலும் வடகிழக்கு இந்தியாவின் சில பகுதிகளிலும் (சிக்கிம், மேற்கு வங்காளம் மற்றும் மேகாலயா) காணப்படுகிறது. பூட்டானிலும் சில இடங்களில் இது காணப்படலாம். இந்த தவளைப் பேரினம் கடல் மட்டத்திலிருந்து சுமார் 1000 and 2000 m வரை உயரத்தில் பதிவு செய்யப்பட்டுள்ளது.
வெளி இணைப்புகள்
பகுப்பு:தவளைகள்
பாண்டியன் ஸ்டோர்ஸ் (தொலைக்காட்சித் தொடர்)
பாண்டியன் ஸ்டோர்ஸ் என்பது விஜய் தொலைக்காட்சியில் அக்டோபர் 1, 2018 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பாகும் தொலைக்காட்சி நாடகத் தொடர் ஆகும்.
இது அண்ணன் தம்பிகள் 4 பேரைச் சுற்றி அமையும் கதைக்களம் ஆகும். இந்த தொடரில் ஸ்டாலின், சுஜிதா, குமரன் தங்கராஜன், வெங்கட் ரங்கநாதன், சித்ரா, ஹேமா ராஜ்குமார், சரவணன் விக்ரம் மற்றும் பலரும் நடித்துள்ளனர்.
கதைச்சுருக்கம்
பாண்டியன் ஸ்டோர்ஸ் என்னும் மளிகை கடை ஒன்றை நடத்தி வருகின்றனர் அண்ணன், தம்பி நால்வர். இந்த குடும்பத்தின் மூத்த மருமகள் தனலட்சுமி. அனைவரையும் அன்பால் அரவணைப்பவர். தன் கணவரின் தம்பிகளை, தன் பிள்ளைகள் போல் பார்த்துக் கொள்வார். இந்த குடும்பத்தில் மற்ற மருமகளாக வரும் மீனா, முல்லை ஆகியோரால் இவர்களின் மகிழ்ச்சியும், ஒற்றுமையும் நீடிக்குமா? என்பதுதான் இந்த தொடரின் கதை.
நேர அட்டவணை
இந்த தொடர் 1 அக்டோபர் 2018 முதல் 21 ஜூன் 2019 வரை திங்கள் முதல் வெள்ளி வரை இரவு 10 மணிக்கு ஒளிபரப்பானது. பிக் பாஸ் தமிழ் 3 என்ற நிகழ்ச்சிக்காக 24 ஜூன் 2019 முதல் இரவு 8 மணிக்கு நேரம் மாற்றப்பட்டு ஒளிபரப்பாகி வருகின்றது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
சிசுடைன் சிற்றாலய உட்கூரை
சிசுடைன் சிற்றாலய உட்கூரை (Sistine Chapel ceiling) என்பது திருத்தந்தை இரண்டாம் ஜூலியுஸினால் அதிகாரமளிக்கப்பட்டு, 1508 ம் ஆண்டு முதல் 1512 ம் ஆண்டுக்கு இடைப்பட்ட காலத்தில் மைக்கலாஞ்சலோவினால் தீட்டப்பட்ட, சிசுடைன் சிற்றாலயத்தில் அமைந்துள்ள, உயர் மறுமலர்ச்சிக் கலையின் சுதை ஓவியங்கள் ஆகும். இந்த உட்கூரை, திருத்தந்தை நான்காம் சிக்ஸ்துவினால் 1477 க்கும் 1480 க்கும் இடைப்பட்ட காலத்தில் வத்திக்கான் நகரில் கட்டப்பட்ட திருத்தூதரக அரண்மனையின் அருகே அமைந்துள்ளது. இவ்வாலயம் புதிய திருத்தந்தையைத் தேர்ந்தெடுக்கக் கூடும் இடத்திலும், பல முக்கிய வழிபாடுகள் நடைபெறும் இடத்திலும் அமைந்து உள்ளது.
வெளி இணைப்புக்கள்
பகுப்பு:ஓவியங்கள்
அரங்கநாதர் பாரதம்
அரங்கநாதர் பாரதம் என்பது வில்லி பாரதத்தின் துணைநூல். இதை இயற்றியவர் அரங்கநாதக் கவிராயர். இவர் வில்லிபுத்தூர் ஆழ்வார் பாடாமல் விடுத்த வியாசபாரதத்தின் சௌப்திக பருவத்தின் பின் பகுதியில் அமைந்த சிகாமணிச் சருக்கம் முதல் சொர்க்காரோகணப் பருவம் வரை மீதமுள்ள பாடல்களைப் பாடிப் பாரதக்கதையை முடித்து உள்ளார். இதில் 2477 பாடல்கள் உள்ளன. எனவே இதைத் தனிநூலாகக் கருதாது வில்லிபாரதத்தின் துணை நூலாகவே கருதுவர்.
மேற்கோள்
பகுப்பு:வைணவத் தமிழ் இலக்கியம்
களவாணி (திரைப்படம்)
களவாணி சேராலி பிலிம்ஸ் தயாரிப்பில் ஏ. சற்குணம் இயக்கத்தில் 2010, ஜூன் 25 இல் வெளிவந்த ஒரு காதல் கதையம்சம் கொண்ட தமிழ்த் திரைப்படமாகும். தஞ்சாவூர் மண்ணையும், அதன் மக்களையும் மையக்கருவாகக் கொண்டு இப்படம் உருவாக்கப்பட்டுள்ளது. இதில் பசங்க படத்தில் நடித்த விமல் கதாநாயகனாகவும், ஓவியா கதாநாயகியாகவும் நடித்திருக்கிறார்கள். குறைந்த தயாரிப்பு செலவில் உருவான இந்தப் படம் மிகப்பெரிய வெற்றியைப் பெற்றது.
பாடல்கள்
இத்திரைப்படத்திற்கு எஸ். எஸ். குமரன் இசையமைத்திருந்தார்.
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சூரி நடித்த திரைப்படங்கள் பகுப்பு:விமல் நடித்த திரைப்படங்கள் பகுப்பு:ஓவியா நடித்த திரைப்படங்கள்
மம்தா தாக்கூர்
மம்தா தாக்கூர்(Mamata Thakur) (பிறப்பு 15 மே, 1967) ஓர் இந்திய அரசியல்வாதியாவார். இவர், பங்கான் மக்களவைத் தொகுதியில் 2015இல் நடந்த இடைத்தேர்தலில் அகில இந்திய திரிணாமுல் காங்கிரசு கட்சி சார்பில் தேர்ந்தெடுக்கப்பட்டார். 2019இல் நடந்த பொதுத்தேர்தலில் பாரதிய ஜனதா கட்சி வேட்பாளரிடம் தோல்வியடைந்தார்.
தொழில்
மார்ச் 2015 முதல் இவர் சமூக நீதி மற்றும் அதிகாரமளித்தல் நிலைக்குழுவின் உறுப்பினராக பணியாற்றினார். மக்களவை 2019இல் கலைக்கப்பட்டபோது இந்தப் பதவி முடிந்தது. சமயம் மற்றும் கல்வி மேம்பாட்டிற்காக, அரிசந்த் தாகூர் என்பவரால் 1860-ஆம் ஆண்டில் நிறுவப்பட்ட இந்து சமயத்தின் வைணவப் பிரிவு அமைப்பான் மாத்துவ மகாசங்கத்தின் மதத் தாயாக இருக்கிறார். இவர் தாகூர்நகரில் வசிக்கிறார்.
மேற்கோள்கள்
பகுப்பு:வாழும் நபர்கள் பகுப்பு:1967 பிறப்புகள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:மராத்தியர்கள்
சார்பு மண்டலம்
[[Image:Dependent territories 2007.png|thumb|right|580px|உலக சார்பு மண்டலங்களைக் காட்டும் வரைபடம்। {| width="100%" style="background:transparent"
{{legend|#33CCCC|AUS}}
{{legend|#663300|DAN}}
{{legend|#0000FF|FRA}}
{{legend|#FF9900|NED}}
{{legend|#FF00FF|NZL}}
{{legend|#999900|NOR}}
{{legend|#FF0000|GBR}}
{{legend|#339933|USA}}
]]
சார்பு மண்டலம், சார்பு பகுதி அல்லது சார்பு என்பன தனியான நாடாக ஆளுமை அல்லது முழுமையான அரசியல் விடுதலை பெறாத நிலப்பகுதி யாகும்.
சார்புநிலை பல்வேறு நிலைகளில் மற்றும் வகைகளில் நாடுகளிடையே இருப்பதால் அன்னைநாடு அல்லது முதன்மைநாடு இவற்றின் பகுதியாக கருதப்படாதவை சார்பு பகுதிகளாக கொள்ளப்படுகின்றன. பெரும்பாலான நேரங்களில் அவை பிரிவுபடுத்தப்படுகின்றன. உள்தேசிய பகுதி என்பது அந்நாட்டின் தகுதிபெற்ற உட்பிரிவாகும். ஆனால் சார்புப் பகுதி அந்நாட்டின் கடல்கடந்த தன்னாட்சி பெற்ற நிலப்பகுதியாக இருக்கலாம்.காட்டாக, பல சார்பு மண்டலங்களில் ஆள்கின்ற நாட்டின் சட்டதிட்டங்களுக்கு முற்றிலும் வேறான சட்டங்கள் கொண்டிருக்கலாம்.
சில நிலப்பகுதிகள் சார்பற்றவை எனக் குறிப்பிடப்படுகின்றன; அவை சர்ச்சைக்குட்பட்ட பகுதிகளாகவோ, இராணுவ ஆக்கிரமிப்பு இடங்களாகவோ, மறைந்து வாழும் அரசாகவோ, விடுதலை வேண்டி போராடும் நிலப்பகுதியாகவோ இருக்கலாம்.
புற இணைப்புகள்
பகுப்பு:நாடுகள் தொடர்பான பட்டியல்கள்
சார்கிராம்
சார்கிராம் என்பது இந்தியாவின் மேற்கு வங்காளத்தில் உள்ள ஒரு நகரம் மற்றும் நகராட்சி ஆகும். இது சார்கிராம் மாவட்டத்தின் தலைமையகம் ஆகும். இப்பகுதி காடுகள், பழங்கால கோயில்கள் மற்றும் அரச அரண்மனைகளுக்கு பெயர் பெற்ற பிரபலமான சுற்றுலாத் தலமாகும்.
புவியியல்
சார்கிராம் 22.45 ° வடக்கு 86.98 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 81 மீட்டர் (265 அடி) உயரத்தைக் கொண்டுள்ளது. வங்காளத்தின் பெரும்பகுதியைப் போலவே வானிலை மிகவும் ஈரப்பதமாக, வெப்பமண்டல காலநிலையைக் கொண்டதாக இருக்கின்றது. மே, சூன் போன்ற வெப்பமான மற்றும் வறண்ட மாதங்களில் வெப்பநிலை 46 °C வரை உயரக்கூடும். ஆனால் திசம்பர் மற்றும் சனவரி மாதங்களில் வெப்பநிலை 4 °C வரை வீழ்ச்சியடையும்.
மக்கள் வகைப்பாடு
2001 ஆம் ஆண்டு இந்திய மக்கட் தொகை கணக்கெடுப்பின்படி சார்கிராமின் மக்கட் தொகை 53,158 ஆகும். மொத்த மக்கட் தொகையில் ஆண்கள் 51% வீதமும், பெண்கள் 49% வீதமும் காணப்படுகின்றனர்.
சார்கிராம் மக்களின் சராசரி கல்வியறிவு விகிதம் 76% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 82% வீதமாகவும், பெண்களின் கல்வியறிவு 71% வீதமாகவும் காணப்படுகின்றது. சார்கிராம், மக்கள் தொகையில் 11% வீதமானோர் ஆறு வயதிற்கு உட்பட்டவர்கள்.
பொருளாதாரம்
இந்த பகுதியின் முக்கிய பொருளாதாரம் வணிகம் மற்றும் சாகுபடி என்பனவாகும். சிலர அரசு ஊழியர்கள், பள்ளி ஆசிரியர்கள் அல்லது பிற தனியார் துறைகளில் பணிபுரிபவர்களும் உள்ளனர். பெரும்பாலான மக்கள் மத்திம வர்க்கத்தைச் சேர்ந்தவர்கள்.
கலாச்சாரம்
சார்கிராம் பழங்குடி நடனங்களின் கருவூலம் ஆகும். இந்தப் பகுதியின் பழங்குடி நடனங்கள் சில அழிவின் விளிம்பில் உள்ளன. சுவாங், சாங், சவு, டாங்க்ரே, ஜுமூர், பாண்டா, ரன்பா, சஹருல், துசு மற்றும் பாடு என்பன அவற்றில் சிலவாகும்.
பழங்குடி கலாச்சாரத்தைத் தவிர, வழக்கமான பெங்காலி பண்டிகைகளான துர்கா பூஜை, சரஸ்வதி பூஜை , தீபாவளி , காளி பூஜைகள் ஆகியவை சிறப்பாக நடைப் பெறுகின்றன. ஷிதாலா, ஜகதத்ரி, ஹோலி , ரத யாத்திரை , ஜன்மாஷ்டமி , பீமா பூஜை போன்ற பிற பொதுவான பூஜைகளும் நடைபெறுகின்றன.
ஜார்கிராமில் ஏராளமான கண்காட்சிகள் மற்றும் திருவிழாக்கள் நடைபெறுகின்றன. ஜார்கிராமில் புகழ்பெற்ற கண்காட்சிகளில் சில பின்வருமாறு:
ஜங்கிள் மஹால் உட்சவ், ஜர்கிராம் மேளா, யுவா உட்சவ், ரோங் மாத்தி மனுஷ், ஷ்ரபானி மேளா, பைஷாக்கி மேளா, மிலன் மேளா
போக்குவரத்து
அருகிலுள்ள விமான நிலையம் கொல்கத்தாவின் நேதாஜி சுபாஷ் சந்திரபோஸ் சர்வதேச விமான நிலையம் ஆகும். இந்த விமான நிலையம் ரயில் வழியாக 155 கி.மீற்றரிலும் தொலைவிலும், சாலை வழியாக (என்.எச்-6) 169 கி. மீற்றர் தொலைவிலும் உள்ளது.
சிறுமையிலூர் ஊராட்சி
சிறுமையிலூர் ஊராட்சி (Sirumailur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1634 ஆகும். இவர்களில் பெண்கள் 831 பேரும் ஆண்கள் 803 பேரும் உள்ளனர்.
சார்கிராம்
ரயில்
சார்கிராம் பிராந்தியத்தின் பெரிய நகரங்களுடன் மட்டுமல்லாமல், மாவட்டத்தின் சிறிய நகரங்கள் மற்றும் கிராமங்களுடனும் இணைக்கப்பட்டுள்ளது. எக்ஸ்பிரஸ் ரயில் பாதையான ஹவுரா-நாக்பூர்-மும்பை பாதையின் கரக்பூர்-டாடாநகர் பிரிவில் சார்கிராம் ரயில் நிலையம் அமைந்துள்ளது. சார்கிராம் ரயில் நிலையம் தென்கிழக்கு ரயில்வேயின் கீழ் வருகிறது. கொல்கத்தா / ஹவுரா (155 கி.மீ), மிட்னாபூர் (52 கி.மீ), காரக்பூர் (39 கி.மீ), அசன்சோல், டடானகர் (96 கி.மீ), ராஞ்சி , தன்பாத் , ரூர்கேலா , ஜார்சுகுடா , புவனேஸ்வர் , கட்டாக் போன்ற நகரங்களுடனும், அருகிலுள்ள பெரிய நகரங்களான பூரி, பிலாய், தில்லி, மற்றும் மும்பை போன்ற பெரிய நகரங்களுடனும் நன்கு இணைக்கப்பட்டுள்ளது.
சான்றுகள்
பகுப்பு:மேற்கு வங்காளம்
சிறுமையிலூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பூசாரிப்பட்டி
பூசாரிப்பட்டி (Poosaripatti) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், காடையாம்பட்டி ஊராட்சி ஒன்றியம், பூசாரிப்பட்டி ஊராட்சிக்கு உட்பட்ட ஒரு சிற்றூர் ஆகும்.
அமைவிடம்
இந்த ஊரானது மாவட்ட தலைநகரான சேலத்தில் இருந்து 24 கிலோமீட்டர் தொலைவிலும், காடையாம்பட்டியில் இருந்து 5 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின்11°43'00.6"N 78°20'04.4"E அமைவிடம் ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 	1067 வீடுகளும் 	4146 மக்களும் வாழ்கின்றனா். இதில் 2199 ஆண்களும், 1947 பெண்களும் என்றும் உள்ளது. கல்வியறிவு பெற்றவர்கள் விகிதம் 63.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். இக் கிராமத்தின் மொத்தப்பரப்பளவு 318.96 ஹெக்டா்ஸ். முல்லை, சம்பங்கி, சாமந்தி ஆகிய பூ வகைகள் விளையும் கிராமப்பகுதியாகும்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:சேலம் மாவட்டத்திலுள்ள கிராமங்கள்
லாம்டிங் சட்டமன்றத் தொகுதி
லாம்டிங் சட்டமன்றத் தொகுதி (Lumding Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
4 விருச்சிக விண்மீன்
4 விருச்சிக விண்மீன் (4 Scorpii) என்பது விருச்சிக விண்மீன் குழாமில் உள்ள ஒரு விண்மீன் ஆகும். இது 2.2 மடங்கு சூரியத் திணிவு உடையது. தோரயமாக 410 ஒளியாண்டுகள் தூரத்தில் உள்ளது.
மேற்கோள்கள்
பகுப்பு:விருச்சிக விண்மீன் குழாம் பகுப்பு:விண்மீன்கள்
1 E-10 மீ
1 E-10 m = 100 பிகோமீட்டர் அளவு. இது ஓர் ஆங்கஸ்ட்ராம் அளவாகும்.
ஒப்புமைக்காக 100 பி மீ தொலைவு முதல் 1 நனோ மீ வரையிலான அளவுகள் பட்டியலிடப்பட்டுள்ளன:
குறிப்பு
பகுப்பு:அளவை
பிரியாத வரம் வேண்டும் (தொலைக்காட்சித் தொடர்)
பிரியாத வரம் வேண்டும் என்பது ஜீ தமிழ் தொலைகாட்சியில் 17 சூன் 2019 முதல் 1 ஆகத்து 2020 வரை திங்கள் முதல் சனி வரை ஒளிபரப்பான கனவுருப்புனைவு காதல் தொலைக்காட்சி நாடகத் தொடர் ஆகும். இந்தத் தொடரில் விமல் வெங்கடேசன், பிரியங்கா, மதுமிதா போன்றவர்கள் நடித்திருந்தனர். இத்தொடர் கொரோனா தொற்றுநோய் காரணமாக 1 ஆகத்து 2020 அன்று 203 அத்தியாயங்களுடன் முடிவடைந்தது.
கதைச்சுருக்கம்
முன் ஜென்மத்தில் காதலிக்கும் ரிஷி மற்றும் துர்கா. இவர்களின் காதலுக்கு எதிர்ப்பு தெரிவித்து துர்காவை ரிஷியின் குடும்பத்தினர் கொலை செய்கிறார். கதாநாயகனும் கொல்லப்படுகிறான். 300 வருடம் கழித்து மறுபடியும் சந்திக்கும் காதல் ஜோடிகள். இந்த ஜென்மத்திலும் இவர்களின் காதலுக்கு எதிராக இருக்கும் குடும்பம். தடைகளை தாண்டி முன் ஜென்மத்தில் கதாநாயகனை கொலை செய்தது யார்? இந்த ஜென்மத்தில் இவர்கள் எப்படி ஒன்று சேரப்போகின்றார்கள் என்பது தான் கதை.